CELEX: 62021TN0297
Language: mt
Date: 2021-05-21 00:00:00
Title: Kawża T-297/21: Rikors ippreżentat fil-21 ta’ Mejju 2021 – Troy Chemical u Troy vs Il-Kummissjoni

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/44
            
         
      Rikors ippreżentat fil-21 ta’ Mejju 2021 – Troy Chemical u Troy vs Il-Kummissjoni
      (Kawża T-297/21)
      (2021/C 289/60)
      Lingwa tal-kawża: l-Ingliż
      
         Partijiet
      
      
         Rikorrenti: Troy Chemical Co. BV (Delft, il-Pajjiżi l-Baxxi) u Troy Corp. (Florham Park, New Jersey, l-Istati Uniti) (rappreżentanti: D. Abrahams, H. Widemann u Ł. Gorywoda, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (EU) 2021/348 tal-25 ta’ Frar 2021 (1) fl-intier tiegħu;
               
            
                  —
               
               
                  tadotta kwalunkwe miżura oħra xierqa; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
               
                  1.
               
               
                  L-ewwel motiv ibbażat fuq l-allegazzjoni li, fl-istabbiliment tal-perijodu ta’ approvazzjoni ta’ tliet snin għall-carbendazim, il-konvenuta wettqet żball ta’ liġi, użu ħażin ta’ poter, kisret l-aspettattivi leġittimi (idderivati minn gwida applikabbli), kisret il-prinċipju ta’ nondiskriminazzjoni u wettqet żball manifest ta’ evalwazzjoni.
               
            
               
                  2.
               
               
                  It-tieni motiv ibbażat fuq l-allegazzjoni li l-konvenuta wettqet żball manifest ta’ evalwazzjoni u użu ħażin tal-poteri tagħha meta wasslet għall-konklużjoni li kienu meħtieġa “kundizzjonijiet speċifiċi” għall-projbizzjoni ta’ awtorizzazzjonijiet għall-użu ta’ prodotti bijoċidali f’żebgħat u materjal tal-kisi għall-użu barra.
               
            
               
                  3.
               
               
                  It-tielet motiv ibbażat fuq l-allegazzjoni li l-konvenuta wettqet żball manifest ta’ evalwazzjoni, kif ukoll żball ta’ liġi, meta wasslet għall-konklużjoni li kienu meħtieġa “kundizzjonijiet speċifiċi” għall-projbizzjoni tat-tqegħid fis-suq ta’ prodotti ttrattati speċifiċi (żebgħat u materjal tal-kisi li għandhom/fihom carbendazim) għall-użu barra.
               
            
               
                  4.
               
               
                  Ir-raba’ motiv ibbażat fuq l-allegazzjoni li l-konvenuta wettqet żball manifest ta’ liġi u ta’ fatt, meta wasslet għall-konklużjoni li kienu meħtieġa “kundizzjonijiet speċifiċi” għall-ittikkettar ta’ żebgħat u materjal tal-kisi li għandhom/fihom carbendazim għall-użu barra, sabiex tinġibed l-attenzjoni tal-utenti għall-projbizzjoni ta’ użu barra.
               
            
         (1)  Regolament ta’ Implimentazzjoni tal-Kummissjoni (UE) 2021/348 tal-25 ta’ Frar 2021 li japprova l-carbendazim bħala sustanza attiva eżistenti għall-użu fil-prodotti bijoċidali tat-tipi ta’ prodotti 7 u 10 (ĠU 2021 L 68, p. 174).